# Beartas Iontrála

Tá beartas iontrála comhdheiseanna i bhfeidhm in Ógtheagmháil BOO Bhaile Átha Cliath agus Dhún Laoghaire. Tá ionaid Ógtheagmhála tiomanta do bheartas i leith na cothromaíochta deiseanna agus is é is aidhm dóibh timpeallacht oibre, foghlama agus shóisialta atá saor ón idirdhealú neamhchóir. Caithfear a chinntiú go bhfuil an próiseas iontrála oscailte, cothrom agus comhsheasmhach beag beann ar inscne, reiligiún, cúlra socheacnamaíoch, míchumas, eitneacht ná gnéaschlaonadh. Tá an beartas seo i gcomhréir leis na forálacha san Acht Oideachais, 1998, san Acht um Stádas Comhionann 2000 agus leis na ceanglais reachtacha agus rialála ábhartha go léir eile.

Déantar gach iarratasóir 16 bliana go 20 bliain d’aois atá imithe ón scoil nó atá dífhostaithe a mheas cás ar chás. Tugtar tús áite dóibh siúd a bhfuil 5 D nó níos lú gnóthaithe acu sa Teastas Sóisearach (nó a chomhionann) nó dóibh siúd nach bhfuil aon cháilíochtaí oideachais ar chor ar bith acu. Grúpa Tosaíochta 1 a thugtar ar an ngrúpa sin faoi mar a leagtar amach sa litir ón Roinn Oideachais agus Eolaíochta ón 03 Meán Fómhair 2001.

Féadtar na critéir ó thaobh aoise agus cáilíochtaí a leathnú i gcás na ngrúpaí seo a leanas i nGrúpa Tosaíochta 2. Socrófar teorainneacha oiriúnacha aoise bunaithe ar chomhdhéanamh an ghrúpa.

Is féidir le duine iarratas a dhéanamh ar áit in Ógtheagmháil san ionad áitiúil nó ar líne ar **https://www.fetchcourses.ie**

Ní mór do gach iarratasóir na foirmeacha rollaithe ar fad a chomhlánú mar aon leis na doiciméid riachtanacha ar fad a chur ar fáil. Is féidir foirmeacha rollaithe a fháil sna hionaid nó ar líne anseo:

**http://www.ddletb.ie/youth/youthreach/youthreach-enrollment-pack/**

Ní mór d’atreoruithe chuig Ógtheagmháil ó scoileanna, Oifigeach Leasa Oideachais (OLO), oifigigh shóisialta nó phromhaidh nó aon ghníomhaireacht nó eagraíocht ábhartha eile na foirmeacha atreoraithe ábhartha a chomhlánú go hiomlán agus na doiciméid riachtanacha go léir a sholáthar.

Cuirfear agallamh ar gach iarratasóir agus má tá sé faoi bhun 18 mbliana d’aois ní mór a thuismitheoir/caomhnóir, oifigeach leasa oideachais, oibrí sóisialta, oifigeach promhaidh, Oifigeach Idirchaidrimh don Óige (JLO) nó pearsanra ábhartha eile a bheith in éineacht leo. Déanfar an t-agallamh, an teagasc agus an measúnú i mBéarla agus coinneofar taifead den agallamh.

Eiseofar litir ghlactha nó litir dhiúltaithe taobh istigh de dheich lá oibre tar éis an t-agallamh a chur i gcrích.

* Beidh dáta beartaithe nó dáta iarchurtha tosaigh mar chuid de litreacha glactha.
* Sna litreacha chun áit a dhiúltú, tabharfar an chúis nach bhfuiltear chun áit a thabhairt agus achoimre ar an gceart achomhairc agus ar an nós imeachta achomhairc.
* Déanfar taifead den chúis nó de na cúiseanna nár glacadh le daoine ar leith a choinneofar go ceann bliain acadúil amháin.

Sa chás go bhfuil iarratas déanta ag iarratasóir trí na bealaí oifigiúla déanfar tairiscint fhoirmiúil díreach chuig an iarratasóir nó chuig a gcaomhnóir.

Uaireanta faigheann ionaid Ógtheagmhála níos mó iarratas ná mar atá áiteanna, mar sin ní bhfaighidh gach iarratasóir tairiscint áite. Sa chás nach n-éiríonn le hiarrthóirí féadfaidh siad fanacht ar liosta feithimh go dtí go mbeidh áit ar fáil nó go bhféadfaí socrúchán a thairiscint dóibh in ionad eile.

Tá an rollú ag brath ar ghlacadh ag Tuismitheoirí/Caomhnóirí agus mic léinn le Rialacha an Ionaid agus Cód Iompraíochta na Mac Léinn agus go bhfaighfear gach eolas a iarrtar.

## Aistriú agus dul chun cinn le haghaidh na ndaltaí

Tá tacaíochtaí aistrithe agus dul chun cinn ar fáil in Ógtheagmháil lena chur ar a gcumas do dhaltaí roghanna bunaithe ar an eolas a dhéanamh.

## Iarratasóirí atá faoi mhíchumas

Déantar iarratasóirí a dhearbhaíonn míchumas a mheas de réir na bprionsabal céanna agus a bhaineann le hiarrthóirí eile agus féadfar iarraidh orthu a gcuid riachtanas dóchúil a phlé le Comhordaitheoir an ionaid go luath. I gcásanna áirithe, más rud é go bhfuil riachtanais speisialta oideachais ag dalta agus nach mbeadh an t-ionad in ann oideachas cuí a chur ar an dalta, fiú dá bhfaighfí acmhainní breise ón Roinne Oideachais agus Scileanna, féadfar nach mbeifear in ann clárú ar an gclár.

## Iarratasóirí 15 bliana d’aois

Tá sé mar bheartas ag Bord Oideachais agus Oiliúna Bhaile Átha Cliath agus Dhún Laoghaire, de réir na reachtaíochta reatha, gan ach daoine óga 16 bliana d’aois nó níos sine a ligean isteach ar a chlár Ógtheagmhála. I gcásanna ina mbíonn sé soiléir ón iarratas, áfach, go bhfuiltear i ndiaidh tabhairt faoi gach beart coisctheach riachtanach agus gur dócha nach gcuirfidh an duine óg scoil phríomhshrutha i gcrích, nó más rud é go raibh díbirt alt 29 ann, féadfar go ndéanfaidh an BOO duine óg 15 bliana d’aois a mheas le socrú a dhéanamh faoi áit a thabhairt don duine óg ar chlár Ógtheagmhála. Má bhíonn na cúinsí sin ann, ní mór na critéir bhreise seo a leanas a bheith i bhfeidhm.

Ní mór na nithe seo a leanas a bheith mar chuid de gach iarratas ó dhaoine óga faoi bhun 15 bliana d’aois ar Ógtheagmháil

* Litir atreoraithe ón mBord Náisiúnta Leasa Oideachais ina dtabharfar le fios na bearta atá curtha i bhfeidhm leis an duine óg seo a choinneáil sa scoil phríomhshrutha seo.
* Litir scríofa a thugann cead ó na tuismitheoirí in iúl
* Foirm chomhoibrithe ón scoil atá comhlánaithe agus ar a dtugtar sonraí teagmhála teagmhálaí ainmnithe sa scoil
* Déanfar athbhreithniú gach dara mí. Foireann an ionaid, an t-oifigeach leasa oideachais, foireann na scoile agus na tuismitheoirí a dhéanfaidh an t-athbhreithniú.

In aon chás nach bhfuil duine óg ag freastal ar scoil ar bith faoi láthair ní mór don OLA a bheith toilteanach leanúint ar aghaidh ag dul i dteagmháil leis an duine óg d’fhonn iad a ath-chaidreamh i scoil phríomhshrutha.

Ní féidir aon liúntas oiliúna a íoc le haon duine óg atá faoi bhun 16 bliana d’aois. I gcás athruithe sa reachtaíocht reatha, ní ráthóidh BOO Bhaile Átha Cliath agus Dhún Laoghaire áit d’aon duine óg 15 bliana d’aois ach ar feadh na coda eile den bhliain acadúil.

## Na doiciméid a bhfuil gá leo

* Iarratas críochnaithe
* Foirm thoilithe tuismitheoirí (más duine faoi bhun 18 mbliana d’aois atá ann)
* Foirm F103 (má tá an dalta os cionn ocht mbliana déag)
* Dhá ghrianghraf pas
* Teastas breithe bunaidh
* Uimhir PSP
* Cóip de thorthaí scrúdaithe
* Litir atreoraithe (má fuarthas atreorú ó scoil nó ó ghníomhaireacht eile)
* Tuairisc scoile ar dhul chun cinn
* Taifid Tinrimh
* Cuntas bailí bainc (chun an liúntas oiliúna a íoc)
* Is féidir teacht ar phacáiste iomlán rollaithe ach cliceáil ar an nasc seo: <http://www.ddletb.ie/youth/youthreach/youthreach-enrollment-pack/>